b"\n_START_ARTICLE_\nSabbat\n_START_PARAGRAPH_\nSabbat yra fiktyvi vampyr\xc5\xb3 sekta vaidmen\xc5\xb3 \xc5\xbeaidime Vampire: The Masquerade. J\xc5\xb3 simbolis yra apverstas, spygliuotas ankas. Pagrindiniai centrai \xe2\x80\x93 Meksikas, pietry\xc4\x8di\xc5\xb3 JAV i\xc5\xa1skyrus Niujorko miest\xc4\x85, 1999 metais atkovot\xc4\x85 Camarillos vampyr\xc5\xb3._NEWLINE_Sabbat'o nariai yra Lasombra ir Tzimisce klanai bei daugumos kit\xc5\xb3 klan\xc5\xb3 antitribu. Lyderiai \xe2\x80\x93 Lasombra._NEWLINE_Pavadinimas kil\xc4\x99s nuo religin\xc4\x97s \xc5\xa1vent\xc4\x97s \xe2\x80\x93 sabato.\n_START_SECTION_\nFilosofija\n_START_PARAGRAPH_\nSkirtingai nei Camarillos, Sabbato vampyrai nemato reikalo apsimetin\xc4\x97ti \xc5\xbemon\xc4\x97mis, jau\xc4\x8diasi u\xc5\xbe \xc5\xbemones prana\xc5\xa1esni ir nenori jais b\xc5\xabti. Taip pat, Sabbatas kaltina Camarillos narius laisvos valios netur\xc4\x97jimu arba nesugeb\xc4\x97jimu j\xc4\x85 ginti, dalyvavimu politiniuose sen\xc5\xb3j\xc5\xb3 vampyr\xc5\xb3 \xc5\xbeaidimuose p\xc4\x97stinink\xc5\xb3 vaidmenyje._NEWLINE_Tipi\xc5\xa1kas Sabbato mentalitetas yra \xe2\x80\x9ejei tu ne su mumis, tu prie\xc5\xa1 mus\xe2\x80\x9c._NEWLINE_Akcentuodami \xe2\x80\x9estipriausi\xc5\xb3j\xc5\xb3 i\xc5\xa1likim\xc4\x85\xe2\x80\x9c, sektos nariai naujokus \xc4\xaftraukia atlikdami Vaulderie ritual\xc4\x85: nauj\xc4\x85 vampyr\xc4\x85 tiesiog u\xc5\xbekasa po \xc5\xbeeme. Jei jis savo j\xc4\x97gomis i\xc5\xa1sikapsto, laikomas pakankamai stipriu ir nusipelniusiu naujojo gyvenimo.\n_START_SECTION_\nOrganizacija\n_START_PARAGRAPH_\nSekta n\xc4\x97ra labai grie\xc5\xbetai strukt\xc5\xabrizuota, pagrindinis kriterijus \xc4\x8dia yra vampyro karta. Kuo ji \xc5\xbeemesn\xc4\x97, tuo auk\xc5\xa1tesnes pareigas jis gali u\xc5\xbeimti. Jei Camarillos organizacija labiau primena verslo strukt\xc5\xabr\xc4\x85, tai Sabbat'as hierarchija primena Katalik\xc5\xb3 ba\xc5\xbeny\xc4\x8di\xc4\x85._NEWLINE_Visi Sabbato nariai yra susiskirst\xc4\x99 \xc4\xaf vadinamuosius b\xc5\xabrius (packs). Kiekvienas b\xc5\xabrys turi savo lyder\xc4\xaf, vadinam\xc4\x85 ductus, o dauguma taip pat turi ir \xc5\xa1ventik\xc4\x85 (priest), atsaking\xc4\x85 u\xc5\xbe ritualus."